Catalunya ha registrat 93.150 Expedients de Regulació Temporal de l'Ocupació (ERTO) des de l'inici de la pandèmia del coronavirus i ja hi ha 682.374 treballadors afectats. Des d'aquest dimarts, 380 empreses han presentat un ERTO i el balanç d'afectats ha augmentat en 2.034 treballadors. Els ERTO per força major representen el 94,5% del total, i afecten el 86,9% dels treballadors. Segons les dades del Departament de Treball, Afers Socials i Famílies, Barcelona continua sent l'epicentre de gran part dels expedients, amb 67.824 expedients que inclouen 535.993 persones.